Es quadrupliquen els préstecs de continguts digitats a les biblioteques públiques\nL a impossibilitat d'anar a buscar o tornar llibres, pel·lícules i revistes a les biblioteques públiques catalanes per culpa de la pandèmia ha fet augmentar considerablement el préstec de continguts digitals a l' eBiblio, que actualment té 100.000 títols al seu fons. Durant les primeres setmanes de confinament, 3.781 persones van sol·licitar el carnet virtual a la província de Barcelona. És a dir, una mitjana diària de 75 persones.\nAquest increment dels usuaris i de les operacions virtuals va ser constant fins al 27 d'abril, quan es va permetre que els infants sortissin al carrer. Aleshores hi va haver una petita davallada. Tot i així, el préstec de continguts virtuals continua sent molt més elevat que abans de la pandèmia. Del 4 al 10 de maig, a les biblioteques públiques de la província de Barcelona es van fer una mitjana de 4.027 transaccions digitals diàries. Durant els mesos previs al confinament, la mitjana diària era de 989 transaccions.\nEn l'àmbit general de l'Estat aquest increment també s'ha produït. Segons dades del ministeri de Cultura i Esports, que és el que va promoure la creació de la plataforma eBiblio, durant els mesos de març i abril es van fer 794.797 préstecs virtuals.\nEls responsables de les biblioteques catalanes decideixen obrir a partir del juny. Quan ho facin, ho faran per etapes. Primer s'adequaran les instal·lacions i s'adaptaran els serveis, i en una segona fase es començaran a prestar documents, amb prèvia reserva. També es podran tornar documents en préstec en espais "especialment habilitats". En una fase posterior es permetrà un accés limitat als espais. I, posteriorment, es recuperaran els programes d'activitats culturals i serveis de formació.\nMentre no obren les portes, moltes activitats s'han adaptat al confinament i es fan de manera virtual. Per exemple, es llegeixen contes per telèfon als col·lectius més vulnerables, mentre que abans un grup de voluntaris anaven a les cases de les persones que no podien desplaçar-se a les biblioteques.\nA més, hi ha sessions de contes en línia en directe a Instagram amb els rondallaires que habitualment recorren les 40 biblioteques de la ciutat explicant històries. Hi ha clubs de lectura virtual o iniciatives com la de la Biblioteca Ignasi Iglésias - Can Fabra, que ha organitzat un nou joc sobre còmic, o la proposta de la Biblioteca Trinitat Vella - José Barbero, que recull les vivències i experiències de confinament dels veïns.


Viatge final de curs a Ginebra, 2n Batxillerat. | Institut Vallvera\nEl dia 25 de febrer els alumnes de 2n de batxillerat ens vam enlairar cap a Ginebra. El Pont du Mont Blanc ens va donar l’entrada al centre històric de la ciutat (la Catedral de Sant Pere, la Casa Tavel, el Mur dels Reformadors, etc) i, en els dies successius, vam fer visites guiades a l’ONU, al CERN i al Museu de la Creu Roja.\nL’ONU ens va impressionar amb les seves sales de reunió immenses. Ens van explicar quin és el seu origen a Ginebra, com funciona l’organització, quin és el seu pressupost i les tasques que duu a terme.\nEl CERN ens va permetre conèixer la sofisticació dels experiments que es fan per conèixer les partícules que formen la matèria, l’antimatèria, la matèria fosca, saber què va passar després del big bang, misteris de la ciència bàsica dels quals esperem grans avenços en el propers anys. Ens va sorprendre saber que van crear el WWW per facilitar la comunicació entre els seus científics.\nEl Museu de la Creu i Mitja Lluna Roja ens va fer connectar amb la humanitat. Vam veure el que la Creu Roja ha fet i continua fent, molt discretament a vegades, per tal que totes les persones tinguin garantits els seus drets i la seva dignitat.\nTambé hi va haver temps per a la literatura. Des del parc de la Perla del Llac, vam recordar l’exili de Mercè Rodoreda i vam llegir el fragment del pròleg a Mirall trencat en què se’ns explica l’origen del personatge central de l’obra: Teresa Goday de Valldaura.\nPer relaxar-nos una mica, vam travessar el llac Leman amb les mouettes i ens vam poder acostar al famós Jet d’Eau i al punt on el riu Arve desemboca en el Roine.\nEn definitiva, vam riure, vam aprendre, ens vam meravellar, ens vam perdre, ens vam mullar, vam dinar amb científics, vam veure el futur, vam recordar l’exili, vam reflexionar sobre els drets humans, vam veure nevar, vam “salvar una illa d’un tsunami”, vam jugar a cartes, ens vam ajudar, ens vam descobrir els uns als altres…\n“… però el millor ha sigut poder gaudir del viatge amb els meus companys i riure molt.”\n“M’ha impactat l’enorme amabilitat i l’hospitalitat de la gran majoria de la gent.”\n“Ahora ya abandonamos el paraíso europeo. Se queda lejos para vivir en nuestras memorias…”\n“…va ser com un somni, d’aquells tan i tan efímers que encara es fan més difícils d’oblidar.”


Apologia de la curiositat: Considerar-se un romàntic irreparable hauria de ser motiu d’orgull\nEl romanticisme ha fet molt mal en alguns terrenys, ha prestat el flanc a la manipulació dels sentiments i la carrincloneria, tot i que en altres aspectes ha representat la sal de la terra. Jo sóc un romàntic pertinaç, rebel, irreparable. Sovint he pecat d’ingenu, però això m’ha permès conservar algunes il.lusions davant la decepció. Romàntic no és incompatible amb racional, més aviat resulta complementari i saludable. Ajuda a gestionar les frustracions i a combatre la peresa. Permet de tant en tant vessar llàgrimes d’alegria i exhalar sospirs de privilegi. Ser una persona romàntica condueix al cel o a l’infern alternativament, perquè també cal admetre que les plantes verinoses i la maldat humana existeixen, inclús adopten de vegades totes\ndues un aspecte atractiu. El romanticisme pot causar danys colaterals, la vida també.\nAls romàntics se’ns pot prendre el pèl amb més facilitat, però també ens torna a créixer amb més rapidesa. Romàntic no significa tenir preferència pel sucre de melassa, la purpurina o el licor Baileys. Només vol dir mantenir un concepte tolerant sobre la capacitat de regeneració de les coses i confiar en la noblesa de les causes perdudes, sense ignorar que la primera de totes és la vida mateixa.\nEl romanticisme representa una conquesta personal i un recurs estratègic, un treball de claredat mental i de contenció davant l’èxtasi sobtat, d’alt voltatge instantani. No significa perdre el món de vista davant la passió, només vol dir valorar l’escalfor sentimental per damunt la fredor del vidre separatiu.\nEnfront de la manca d’escrúpols de les persones depredadores, ser romàntic és l'autèntica opulència. D’entrada cal saber meravellar-se, creure amb un punt d’entusiasme, celebrar que el sol i el desig rebroten cada dia. La història no és res més que el llarg camí per aconseguir que els interessos generals prevalguin sobre els particulars a força d’una ordenació de les coses una mica més justa que abans. Hi ha res més romàntic que això?\nEtiquetes de comentaris: un ventall variat de possibilitats


VI Setmana del Bosc 2020 - Projectes\nVI Setmana del Bosc 2020\nProjecte de pastoratge al parc del Montnegre i el Corredor\nEn aquest vídeo coneixerem la pràctica del pastoratge al parc del Montnegre i el Corredor, una activitat en declivi tot i els nombrosos beneficis que aporta a l'entorn i al bosc, com la prevenció d'incendis.\nSi voleu contactar amb algun dels pastors del vídeo trobareu les seves dades en el document.\nEstà desapareixent el pi roig de la serra de Prades?\nPresentació d'un projecte del CREAF relacionat amb el bosc i el canvi climàtic\nOrdenació forestal de Matagalls: Adaptació al canvi climàtic\nProjecte d’ordenació de la Finca de Matagalls tenint en compte els criteris d’adaptació al canvi climàtic\nCelebrem 40 anys de la Reserva de la Biosfera del Montseny\nVídeo sobre la Reserva de la Biosfera del Montseny\nEndinsa't al bosc\nBergwaldprojekt Catalunya - Projecte Boscos de Muntanya implica a la societat civil en la gestió de boscos i paisatges de muntanya mitjançant més de 200 persones voluntàries i 500 socis i donants. Participa tu també a Bergwaldprojek Catalunya!\nTu i jo som ara aquí gràcies a la fusta (TEDxJardinsdeLaribal)\nLa fusta no només és un material. És un recurs que ens ha dut fins aquí i que ens pot portar molt més lluny.\nTocar madera (TV2)\nLa fusta és un material poc usat per a la construcció, si es compara amb altres materials com ara l'acer o el formigó. Tanmateix, la seva petjada ecològica és molt menys contaminant i això la converteix en un material que cal tenir molt en compte en el futur. Com afectarà la nostra vida quotidiana?\nProjecte de valorització i difusió del llegat cultural i patrimonial de l'activitat surera\nAssociació de Propietaris Forestals del Montnegre i el Corredor\nVídeo de presentació de l'associació\nBioeconomia circular. Projecte de gestió forestal i ús de la fusta\nVídeo de conmemoració dels 30 anys de Forestal Catalana\nVinya el Baluard\nPresentació del projecte de recuperació d'una vinya al Parc Natural del Montseny\nPresentació del projecte de tractament i conservació de castanyers al Parc Natural del Montseny i elaboració de productes provinents del seu fruit i la seva fusta


Caprabo elimina les bosses de plàstic\nEuropaPress.- Les botigues de Caprabo cobraran entre 0,02 i 0,60 cèntims d'euro per les alternatives que ofereix a la tradicional bossa de plàstic, que serà eliminada des d'aquest dilluns de tots els seus establiments.\nEn un comunicat, Caprabo ha assenyalat que entre les borses substitutes es troba una borsa oxodegradable -amb un procés de degradació més ràpid-, la borsa de ràfia -de més durabilitat, grandària i capacitat-, i dues més de TNT -una estàndard i una altra específica per a ampolles-.\nLa companyia informa des de principis d'abril d'aquest procés, ja que està previst que durant els propers tres mesos Caprabo premiï als clients que no sol·licitin borsa amb la devolució econòmica aplicable en la factura de caixa.\nLa iniciativa forma part de la campanya 'Pel medi ambient, cada borsa compta' instaurada des de 2009, amb la qual s'ha aconseguit reduir en més de 50 milions les borses lliurades en els supermercats de la companyia, segons les seves dades.\nAl mateix temps, Caprabo preveu reduir l'ús de plàstic en les seccions de producte fresc i substituir el plàstic per materials naturals, segons els casos.


"educar en +" archivos - EMOTICAT\nEducació emocional i lleure\n"educar en +"\nEDUCACIÓ EMOCIONAL EN L’ESTAT D’ALARMA\n31 marzo, 2020 31 marzo, 2020 TEMES"educar en +", disciplina positiva, educació emocional, Iceberg Dilts, Maslow\nEstat d’alarma i d’oportunitat educativa Alarma, crisis, guerra bacteriològica, etc. És un estat en el que tot@s ens quedem a casa. I ja portem més de dues setmanes i no sabem quant més serem així. Aprofitem per llegir, practicar exercici, cuina, jugar i un munt d’activitats. En aquest article he volgut comprimir informació sobre disciplina […]\nDISCIPLINA POSITIVA PER EDUCAR\n20 febrero, 2020 20 febrero, 2020 TEMES"educar en +", autocontrol, conseqüències, disciplina positiva, educació emocional, normes i límits\nPer on començo a educar? Pots començar l’educació dels teus fills i filles per aprendre sobre disciplina positiva, el cervell ple i l’educació emocional. Hi dedicaré una sèrie d’articles a aquests temes que hem unificat com a metodologia educativa d’Emoticat als nostres tallers i cursos. Disciplina és una paraula que pot generar rebuig per associar-la […]\nIntel·ligència Emocional al Lleure. Entitat destinada a oferir serveis sòcioeducatius a infants i adults.\nVols rebre les noves entrades al blog?\nLLEGAR TARDE COMO COSTUMBRE QUE PERJUDICA\nEL COVID AL CERVELL\nMONTESSORI FUE UN APEGO SEGURO\nEMOTI-REPTES DE CONFINAMENT\nCANVI DEL SISTEMA EDUCATIU\n"educar en +" actitd apego assetjament autocontrol cervell challengers ciberbullying comunicació confinament conseqüències coronavirus Covid19 disciplina positiva educació emocional educació formal educación emocional emotireptes escola escuela ESPAI familia formació formación grooming Iceberg Dilts joves Maslow modelo apego seguro Montessori normes i límits oxitocina paradigma educatiu prevenció psicologia psiconeurologia serveis servicios sexting sistema nerviós TEA I aSPERGER vALLÈS tecnologia valores vincles vínculo\nEMOTICAT – IE al LLeure\nCopyright © 2019 EMOTICAT Intel·ligència emocional al LLeure\nSta. Perpètua M. Barcelona. Catalunya\nAquest web fa servir cookies per millorar la teva experiència. Més informació ACEPTAR


RCDE col·lectius – Futur Espanyol\nHome / El projecte de Futur Espanyol / Comissió Econòmica / RCDE col·lectius\nPer què RCDE COL·LECTIUS?\nPerquè creiem que la marca R.C.D Espanyol ha de tenir bones sinèrgies amb altres empreses, principalment financeres, de tot el territori català per tal d’arribar a més gent, més públics i trobar nous prescriptors i noves fonts d’ingressos pel club.\nQuè serà RCDE COL·LECTIUS?\nRCDE Col·lectius serà un programa de col·laboració amb diferents empreses que estiguin dins del territori català i que pugin oferir un producte o servei que no ofereixi el club i que permeti donar un plus a la massa social del RCD Espanyol.\nEl club ha de assolir fites importants a nivell d’abonaments i això no pot dependre únicament de la part esportiva, que tot i ser la més important, s’ha de veure recolzada per la resta d’àrees.\nRCDE Col·lectius, a part d’un programa social, ha de ser també una nova font d’ingressos per l’RCDE, ja que a diverses empreses podem utilitzar el nostre col·lectiu com una gran força per obtenir avantatges pels socis així com beneficis econòmics per al propi club fent de “comercials” dels seus serveis o productes.\nRCDE Col·lectius és un dels projectes de l’àrea Econòmica de Futur Espanyol que, amb línees de col·laboració amb l’àrea social, pretén ser una plataforma doble on surtin beneficiats tant els socis del RCDE amb avantatges comercials, com el propi club a nivell d’imatge, de fidelització de socis i econòmicament.\nEls objectius concrets de RCDE Col·lectius són:\nAconseguir nous ingressos mitjançant la comercialització de productes d’altres entitats (especialment financers) a canvi d’un cànon o comissió.\nObrir el club a tota la xarxa empresarial catalana.\nAconseguir nous motius perquè el soci renovi el carnet.\nEnfortir la relació entre l’Espanyol i les entitats financeres.\nLlençar fils amb empreses punteres perquè en un futur puguin fins i tot arribar a patrocinar a l’equip o ser un espònsor oficial del club.\nRCDE Col·lectius va dirigit a qualsevol empresa o professional que pugui oferir un servei amb avantatges pels socis del club però en especial per grans empreses i entitats financeres.\nCom hem comentat, l’objectiu és doble, però el més importat pel moment en el que vivim és aconseguir nous ingressos, i per això hem de centrar els principals esforços en aconseguir convenis en empreses grans de les que poguem treure un benefici econòmic, i en un segon terme, hem d’aconseguir fer una bona xarxa d’empreses que vulguin col·laborar amb el club per oferir als socis tot un seguit d’avantatges comercials.\nHem estructurat el projecte en 3 fases d’actuació segons la tipologia d’empreses a les que volem arribar.\nFASE 1: Aconseguir un conveni amb una entitat financera de primer nivell.\nEntenem que pels compromisos financers que el club té en aquests moments, l’entitat que més interessaria al club seria “La Caixa”, però creiem que es podrien valorar altres propostes d’entitats com el Banc Sabadell (amb els nostres colors), BBVA, Santander o Bankia. Enumerem aquestes entitats simplement perquè per oferir un servei com aquest no podem aliar-nos amb una entitat que no sigui del TOP5 de la banca espanyola.\nEn aquesta primera fase, el club, una vegada aconsegueixi aquest acord, es convertirà en agent Financer i el soci de l’Espanyol tindrà una oferta bancària exclusiva per a ell i que podrà reportar beneficis econòmics pel club que segons experts en la matèria, poden rondar els 150.000 € anuals.\nActualment ja existeix la “Visa Espanyol” comercialitzada per “La Caixa” i molts pericos la utilitzen amb orgull de la mateixa manera que podrien donar un número de compte que comenci per 1900 i es digui compte estalvi RCDE, o ensenyar orgullós una banca Online personalitzada amb l’escut del nostre club, o disposar una llibreta amb les insígnies del nostre club.\nFASE 2: Grans Empreses\nUna vegada assolit el compromís amb una entitat financera s’haurà de començar a parlar amb empreses de gran renom a nivell nacional per tal de veure com es poden tancar convenis amb els objectius de:\nTenir lligams amb aquestes empreses per mantenir bones relacions de cara al futur, ja que poden ser compradores de llotges, de lloguer d’espais o inclús podrien ser patrocinadors del club.\nOferir avantatges per els socis.\nObtenir ingressos econòmics derivats de la venta de productes d’aquestes empreses.\nLa manera que considerem oportuna per dur a terme aquesta fase és inicialment tancar reunions amb els departaments de vendes i de direcció de les companyies, valorar com apropar les postures i com col·laborar depenent de cada producte o servei per tancar aquests convenis.\nUna vegada tinguem un mínim de 10 convenis amb empreses de primer nivell haurem de fer un seguit de trobades a l’estadi de tal manera que mantinguem les relacions amb aquestes empreses, que no es refredin, els hi ensenyarem in situ els espais dels que disposem, que entre ells puguin establir relacions comercials, convidar-los a la llotja a diferents partits etc.\nFASE 3: Empreses petites que ofereixen serveis que no tenim coberts.\nAquesta darrera fase pot servir per arribar a oferir tot el possible al soci perico. Actualment existeixen convenis amb algunes empreses com “Port Aventura” que històricament han tingut bons resultats gràcies a treballar amb l’Espanyol. Aquesta fase tracta de treballar en aquesta línia ampliant les ofertes pels socis, aconseguint un elevat número d’empreses amb els objectius d’aconseguir bones relacions amb elles, i que en un moment donat poden llogar espais a l’estadi o comprar una llotja al Corporate, i de fidelitzar al soci i motivar-lo per renovar el seu abonament anual.\nLa FASE 1 es pot posar en marxa en acabar aquesta temporada per tal de començar la propera temporada oferint els nous serveis als socis, de tal manera que l’any vinent ja podríem obtenir nous ingressos per aquesta via.\nLa FASE 2 és una fase amb més recorregut, creiem que ha de començar a treballar-la des de principi de temporada fins al final de la mateixa per tal d’obtenir els millors convenis, i de cara a la següent temporada ja oferir els nous productes o serveis i començar amb el pla de relacions amb aquestes empreses de forma continuada durant tota la temporada i les temporades següents.\nLa FASE 3 es pot dur a terme en paral·lel a la fase 2 utilitzant un perfil de empleats del club de 2n nivell, que poden començar a reunir-se amb empreses que puguin estar interessades, començar a signar contractes de col·laboració durant tota la temporada, i començar amb el projecte a principis de la següent campanya esportiva.\nPer dur a terme aquest projecte només calen recursos humans.\nDividim en 3 les categories de treballadors que haurien de estar involucrades en aquest projecte:\nPresident i Consellers: haurien d’estar a la signatura dels contractes amb l’entitat financera i les grans empreses de les fases A i B.\nDirectors àrea Financera, Social i Màrketing: són els que han de fer les reunions prèvies a la signatura amb les entitats de les fases A i B per tal de ser atesos també per un perfil de treballador similar de les empreses amb les que ens podrem reunir.\nUna persona del departament financer o social dedicada half time a fer les reunions i signar els convenis amb tota la resta d’empreses, tractant de forçar la notícia mediàtica amb la presència d’algun membre destacat del club (jugadors a ser possible) en el moment de la signatura del conveni.\nEl cost econòmic que pot venir d’aquest projecte és, a part del dels recursos humans dels que ja disposem al club, els originats per temes purament de imatge, de desplaçaments en cas de parlar amb empreses de fóra de Barcelona etc. No creiem que els costos econòmics hagin de ser un fre per aquest projecte.


Preguntes Freqüents — 4GFlota\nCom funciona 4GFlota?\nGràcies a les noves tecnologies de posicionament per satèl·lit GPS, 4GFlota us permet saber on es troba el vostre vehicle en qualsevol moment. El dispositiu 4GCom instal·lat al vehicle rep senyals constants de diferents satèl·lits i n’obté la posició i velocitat actual. La informació s’envia al núvol de servidors mitjançant comunicació mòbil GPRS i es registra a la base de dades. Podreu consultar i gestionar la informació emmagatzemada del vostre vehicle tot accedint al servei de gestió 4GFlota a Internet de forma segura.\nQuè és GPS?\nGPS (Global Positioning System: sistema de posicionament global) és un sistema de navegació per satèl·lit que permet determinar la posició i velocitat d’un objecte, una persona o vehicle a qualsevol lloc del planeta. GPS funciona mitjançant una xarxa de 24 satèl·lits. Cada satèl·lit GPS transmet senyals a equips a terra. Els receptors de GPS reben els senyals del satèl·lit de forma passiva, és a dir, no transmeten. Per tal que els receptors de GPS funcionin a l’aire lliure, s’ha d’estar en zones descobertes. El seu funcionament pot quedar afectat en túnels o entrades a garatges. En aquests casos, la solució 4GFlota deixa registrada l’última posició GPS correcta fins que es recuperi el senyal GPS. Els nostres equips integren una antena receptora GPS per determinar exactament la posició del vehicle.\nQuè és GPRS?\nGPRS és un servei de comunicació sense fil basat en paquets que permet la transmissió de dades i la connexió permanent a Internet per part dels usuaris mòbils. GPRS està basat en el Sistema Global per a Comunicacions Mòbils (GSM). Els nostres equips integren un mòdem GPRS per intercanviar dades amb el servei web 4GFlota.\nHTTPS és un protocol de xarxa basat en el protocol HTTP, destinat a la transferència segura de dades d’hipertext, és a dir, és la versió segura d’HTTP. L’utilitzen principalment entitats bancàries, botigues en línia i qualsevol tipus de servei que necessiti enviar dades personals o contrasenyes. La nostra solució web 4GFlota garanteix la seguretat d’accés dels usuaris a l’aplicació mitjançant HTTPS.\nOn puc comprar productes 4GFlota?\nSi empleneu el formulari de contacte al nostre lloc web, el nostre departament comercial enviarà la informació al comercial més proper perquè us contacti.\nCom puc sol·licitar assistència tècnica?\nAl menú principal de l’aplicació 4GFlota teniu un accés directe a Suport Tècnic des d’on ens podreu enviar la descripció de la vostra incidència. Aquesta comunicació es registrarà directament al nostre CRM i el departament tècnic procedirà a resoldre-la tan aviat com pugui.\nCom em puc convertir en distribuïdor de 4GFlota?\nSi la vostra empresa vol distribuir la solució 4GFlota, empleneu el formulari de contacte al nostre lloc web. El departament comercial us contactarà per parlar de la vostra proposta.\nPer què els equips 4GFlota i 4GPlus no tenen tecnologia 3,5G?\nLa velocitat de dades necessària per a la transmissió de posicions, velocitats i altres dades és tan baixa que només cal GPRS, cosa que redueix considerablement els preus de les comunicacions.\nÉs segur l'accés a l'aplicació a través d'Internet?\n4GFlota utilitza HTTPS per garantir l’accés segur a l’aplicació. Podreu accedir a l’aplicació a través de l’adreça https://miempresa.4gflota.com o bé prement el botó Accés Segur.\nSi no recordeu la contrasenya, a la pantalla d’accés, sota els camps d’usuari i contrasenya, teniu l’opció “Heu oblidat la contrasenya?”.\nIntroduïu el correu electrònic d’usuari i rebreu un correu amb les instruccions per restablir la contrasenya.\nQuants usuaris puc crear amb la solució 4GFlota?\nL’administrador pot crear un nombre il·limitat d’usuaris. Podeu definir diferents permisos per a cada usuari, tant per funcions com per vehicles.\nPuc donar a un client accés temporal a 4GFlota perquè ell mateix pugui fer un seguiment?\nSí, podeu permetre l’accés temporal d’un usuari a 4GFlota, així com configurar quin vehicle o grup de vehicles hauria de poder localitzar. Podeu especificar les dates exactes en què hi tindrà accés i quan deixarà de tenir-n’hi\nCom identifico el meu conductor?\nA la secció “Conductors” de l’aplicació 4GFlota, podeu crear un número d’identificació personal (PIN) de conductor per a cadascun dels vostres empleats. Els conductors s’identifiquen introduint el seu PIN de conductor a la pantalla tàctil de l’equip 4GPlus en encendre’l.\nCom puc integrar el sistema on gestiono les feines dels meus vehicles amb 4GFlota?\nAra accedir a totes les dades que us proporcionen els vostres vehicles és molt més fàcil. Acceso4 és el servei web de 4GFlota que us facilita l’accés i la integració completa de la informació que necessiteu, independentment del sistema de gestió que feu servir. Podreu obtenir les dades en temps real i adaptar-les a les vostres necessitats específiques mitjançant processos més senzills i segurs.\nQuins mapes m'ofereix l'aplicació 4GFlota?\nAmb 4GFlota gaudireu de la cartografia més avançada gràcies a la nostra certificació Google Maps Enterprise, tot integrant les seves múltiples possibilitats de visualització: vista mapa, vista satèl·lit, Street View i Google Earth 3D.\nCom s'actualitzen les dades del meu mapa en l'aplicació 4GFlota?\nEn cas d’avaria d’un equip en període de garantia, 4GFlota substituirà l’equip per una altra unitat que funcioni correctament. Aquesta substitució serà gratuïta si la fallada ha estat a causa d’un mal funcionament de l’equip. Si la unitat ha sofert danys per mal ús, es cobraran els costos de reparació i desplaçament. Els dispositius tenen garantia durant tot el període de contracte. La garantia inicial té una durada d’un o dos anys en funció del servei contractat. També es pot contractar el nostre servei d’ampliació de garantia. El servei de manteniment de programari inclou atenció telefònica en horari d’oficina, així com accés gratuït a les actualitzacions no específiques del software.\nHe de comprar una targeta SIM per separat?\nNo cal comprar una targeta SIM per separat. Us oferim la targeta SIM amb connexió GPRS per proporcionar-vos una solució integral a un preu molt competitiu, sense sorpreses a final de mes, independentment del consum de la targeta.\nPuc localitzar un vehicle fora del meu país?\nPer defecte, les targetes SIM tenen connexió GPRS nacional, per la qual cosa deixen de transmetre quan surten fora del país. Quan perd la cobertura nacional, l’equip emmagatzema totes les dades a bord i les transmet en diferit quan la recupera. Si voleu localitzar un vehicle en temps real encara que sigueu a l’estranger, podeu contractar el nostre servei de roaming internacional.\nQuan l’equip perd la cobertura mòbil GPRS, emmagatzema totes les dades a bord i les transmet en diferit quan la recupera.\nQuina garantia m'ofereix 4GFlota?\nEn cas d’avaria d’un equip en període de garantia, 4GFlota substituirà l’equip per una altra unitat que funcioni correctament. Aquesta substitució serà gratuïta si la fallada ha estat a causa d’un mal funcionament de l’equip. Si la unitat ha sofert danys per mal ús, es cobraran els costos de reparació i desplaçament. Els dispositius tenen garantia durant tot el període de contracte. La garantia inicial té una durada d’un o dos anys en funció del servei contractat. També es pot contractar el nostre servei d’ampliació de garantia. El servei de manteniment de programari inclou atenció telefònica en horari d’oficina, així com accés gratuït a les actualitzacions no específiques del software\nQuè he de fer si detecto una fallada en l'equip?\nSi creieu que el vostre equip 4GCom o 4GPlus té algun problema, poseu-vos en contacte amb el departament de Suport Tècnic de 4GFlota i us ajudarem a solucionar-lo. Si creiem que hi ha una fallada al maquinari, intentarem identificar quin és el component defectuós. És important que ens proporcioneu el número de sèrie del maquinari perquè puguem tramitar la vostra sol·licitud.\nQuins equips puc utilitzar amb 4GFlota?\nPodeu utilitzar tant el nostre dispositiu 4GCom com el nostre ordinador a bord 4GPlus.\nCom s'instal·len els equips? Qui els instal·la?\nEls equips 4GCom se solen instal·lar en un lloc que no sigui de fàcil accés per als usuaris. Els equips 4GPlus s’instal·len al davantal del vehicle per facilitar la comunicació i navegació del conductor. En tots dos casos, 4GFlota s’encarrega de tota la instal·lació a través dels nostres tècnics instal·ladors per poder garantir als nostres clients el funcionament correcte dels equips.


ESMUC > Viu l'Esmuc > Actualitat > Notícies > ESMUC³ a la Universitat de Barcelona: David & Carmen Duo + Quartet Atenea + Siringo Ensemble\nLes formacions musicals de l'ESMUC que interpretaran aquest concert són:\nDavid & Carmen Duo: Carmen Kleykens Vidal (violoncel) i Davidm Vaamonde López (piano)\nDavid Vaamonde i Carmen Kleykens són dos actuals estudiants del grau superior d'interpretació a l'Escola Superior de Músicade Catalunya. Aquest any tan especial de la figura de Beethoven (el 250 aniversari) aquests dos jóvens intèrprets s'han endinsat en les meravelloses sonates de violoncel i piano, sent la segona sonata l'escollida per a l'ocasió. Aquest grup de cambra tutelat per Keneddy Moretti ens proposa escoltar una música propera, reflexiva, senzilla i molt complexa a la vegada.\nQuartet Atenea: Andrea Santiago Carrillo (violí), Gil Sisquella Oncins (violí), Bernat Santacana Hervada (viola) i Alex Olmedo Duynslaeger (violoncel)\nEl Quartet Atenea és una jove formació cambrística nascuda l’any 2018 de la mà d’estudiants de l’ESMUC i el Conservatori del Liceu, sota el mestratge del prestigiós Quartet Casals. El projecte neix de la voluntat de consolidar una formació estable que abraci el repertori clàssic escrit per a quartet de corda des del classicisme del segle XVIII fins als corrents musicals del segle XX. El quartet ha estat seleccionat per participar a diversos cursos internacionals com ara l’organitzat per Joventuts Musicals d’Alemanya a Weikersheim 2018, on van rebre classes dels professors Heime Müller, Donald Weilerstein, Vivian Hornik Weilerstein i el Quartet Casals.\nSiringo Ensemble: Isabel Junquera Benítez (clarinet), Max Nelo Salgado Ricart (trompa), Pablo Villa Bulnes (fagot), María José Meniz Márquez (oboè) i Teresa Cabeza Campoy (flauta)\nSiringo Ensemble és un quintet de vent creat el 2018 per estudiants de l'Escola Superior de Música de Catalunya (Esmuc). Des de llavors, assagen i reben classes setmanalment de mà de l'oboista Dolors Chiralt. Han interpretat un ampli repertori, dins el qual destaquen els quintets de Hindemith, Danzi o Ibert. Pel que fa a la peça a interpretar, es tracta d'una obra que, igual que gran part de la música de Szervanszky, segueix una línia que deriva clarament de cançons folklòriques. Wind Quintet Núm.1, és l'única peça d'aquest autor que, dins del seu repertori cambrístic, està escrita per a aquesta formació.\nEl Paranimf de la Universitat de Barcelona acull, com ja és tradició, els concerts del Cicle de Música a la Universitat. La programació, any rere any, il·lustra una part molt important de la història musical de la Universitat, encarnada en les persones, les agrupacions i les unitats que, al llarg del Cicle, han fet possible la continuïtat d’aquesta història.\nEntrada: lliure i gratuïta. Invitacions disponibles en línia a partir del dia 27-01-2020 i els dimarts de la mateixa setmana del concert de 17 a 19 h a la Unitat de Relacions Institucionals i Protocol (Edifici Històric de la Universitat de Barcelona)\nData actualització: 23/01/2020


por zoemiremiki Dv Mar 11, 2011 2:22 pm\navui a la mtinada hi ha hagut un terratremol de 8.9º a japó.\nlo pitjor no ha sigut això, sinoq ue després del terratremol ha vingut un sunami(provocat per el terratremol).\nde moment les noticies diuen que han trobat a 400 morts, pero esta clar que la xifra ascenderà moltissim en les últimes hores.\ns'espera un altre sunami(mes fluix i mes controlat, pero la devastació sera igual).\ntambé s'esperen sunamis al a australia, nova zelanda america i altres.\npor pure cat73 Dv Mar 11, 2011 5:44 pm\nbuah eh vist a les noticies cm avançave laigua del mar cap dins i su enportava tot.\n-5 kilometros endins i a una presio que arrancava animalades!\npor nilpv1 Dv Mar 11, 2011 9:16 pm\nBueno... pobra gent... els estan evaquant a tots per si de cas, almenys aixo he escoltat jo.\npor Mag Francesc Ds Mar 12, 2011 9:35 am\npff cada cop passen coses pitjors, i allò que ha passat allà si arriba a passar aquí seria encara pitjor :S\npor zoemiremiki Ds Mar 12, 2011 11:52 am\nsi arriba a passar aqui el 75% de la població no ho explica.\na sobre ha explotat una central nuclear, visca la radiació! -.-\npor Guti36 Ds Mar 12, 2011 6:02 pm\nA part del terretremol de 8,9 i del sunami de oles de 10 metres (segons les noticies),ara hi ha una fuga radiactiva en una central nuclear, espero que no pasi com a Chernobyl pobres Japos\npor Mag Francesc Ds Mar 12, 2011 6:08 pm\nBé diuen que la radiació esta controlada, però mai se sap han evacuat els 20km al voltant de la central.\npor Dukende pkr Ds Mar 12, 2011 6:31 pm\nbuah que fort, tambe hi han hagut tsunamis a hawaii, america y no se on mes, y Guti, no pasará com a Chernobyl...\npor nilpv1 Ds Mar 12, 2011 6:41 pm\n"És el principi del final" Ho sento sóc aixi de cínic.\npor zoemiremiki Ds Mar 12, 2011 10:11 pm\nnilpv1 escrigué: "És el principi del final" Ho sento sóc aixi de cínic.\nno crec que la terra ens ataqui tant aviat..encara falten casi 2 anys per la fi del mon!!\npor Mag Francesc Dg Mar 13, 2011 8:51 am\naixò és una cosa que ha passat sempre, l'únic que ara arriba pels mitjans de comunicació, ja que abans no podia.\nJo no crec pas que per això ja ens haguem de posar pessimistes, tot i que si que ens hem de solidaritzar amb la causa.\npor Guti36 Dg Mar 13, 2011 12:18 pm\nDukende pkr escrigué: buah que fort, tambe hi han hagut tsunamis a hawaii, america y no se on mes, y Guti, no pasará com a Chernobyl...\ne dit que espero que no pasi pero pot arribar a passar si no es controla\npor Catalonia pk Dg Mar 13, 2011 11:28 pm\nMag Francesc escrigué: Bé diuen que la radiació esta controlada, però mai se sap han evacuat els 20km al voltant de la central.\nPenseu que si hi hagués problemes greus amb alguna central nuclear, un govern mai alarmaria la gent dient de la seva seriositat. Aixi que de moment, ningú sap si aquestes fuites radioactives han estat realment lleus o greus.\nPd: El nombre de morts ja és més de 10.000\npor Mag Francesc Dl Mar 14, 2011 2:50 pm\nSi cada cop hi han més morts i les destrosses diuen que ja superen els 120mil milions d'euros, sembla que cada cop empitjorà més la situació :S\npor Catalonia pk Dl Mar 14, 2011 3:37 pm\nAl memys els japos ja s'espabilen i s'aixecarant. Si passes això a Espanya estariem milenis per treure el cap xD\npor Mag Francesc Dl Mar 14, 2011 5:09 pm\nSi això és veritat però Japó està bastant endeutat ara, i això potser farà que deixi de ser poténcia mundial durant uns quants anys.\npor petuga26 Dl Mar 14, 2011 7:19 pm\nPirmer de tot aclarar que no encara no hi ha hagut cap fussió nuclear, és a dir, el de Chernobil no ha passat (i jo crec que no passarà ja que són dos tipus de centrals nuclears ben diferents).\nLa segona, dir que Japó és el país més ben preparat del món amb temes sísmics, tenen les millors construccions sismorresistents. Algú ha dit que si això passes a Espanya el 75% de la població morta, cosa que no és certa, perquè aquí a Espanya és IMPOSSIBLE que passi el que ha passat a Japó. Espanya té un risc sísmic moderat (concretament la zona de Huelva és la que sí que podria rebre algún terratrèmol fort com el terratrèmol de Lisboa de l'any 1xxx.Aquí Catalunya l´´unic lloc on hi ha risc sísmic es el Pirineu (però si hi haguessin terratrèmols no superarien els 7 graus de l'escala Richter). Per acabar dir que vulcanològicament i sísmicament estem en un dels millors llocs possibles.\npor josepenric Dl Mar 14, 2011 7:24 pm\nla força del terratremol es de més o menys 230 millions de tones.\nPD: zoe, es richter no rixter xD\npor Guti36 Dl Mar 14, 2011 8:02 pm\npetuga26 escrigué: Pirmer de tot aclarar que no encara no hi ha hagut cap fussió nuclear, és a dir, el de Chernobil no ha passat (i jo crec que no passarà ja que són dos tipus de centrals nuclears ben diferents).\nDes del meu punt de vista Japo es el pais mes preparat per les seves construccions "antiterratremols"(per dir-ho d'alguna manera)per sort o per desgracia a causa de que esta en mig de dues plaques tectoniques i s'ha tigut que espavilar en aquest assumpte i España tenim la sort que estem al sud de una d'aquestes plaques, em sembla que era la Euroasiatica pero no estic segur , i per aixo tenim tant poct terretremols quasi ningun\npor zoemiremiki Dl Mar 14, 2011 8:21 pm\ncert lu que diu el petu, pero ia hi han agut 2 explosions nucelars, i ara ia casi va x la tercera.\nen vritat lu fort no va ser el terratremol, sinó el tsunami, que es el que ha arrassat gaira bé tot.\npor Catalonia pk Dl Mar 14, 2011 8:37 pm\n1a- En aquests temes tant delicats, mai et creguis els polítics. Penseu una mica, de veritat creieu que un polític sortiria a la TV dient que la situació es molt critica, que no saben com ho podran controlar...? Sense anar més lluny, en Chernobil els polítics deien el mateix, tot estava controlat.\n2a-quan he dit que això passes a Espanya, em referia a l'esperit de recuperació, esforç y disciplina que tenen els japonesos. Que de ben segur tiraràn el pais endavant(no es la primera vegada). En canvi si pases QUALSEVOL desastre aqui España, dubto que ens aixequessim molt.\npor Catalonia pk Dl Mar 14, 2011 8:42 pm\nL'altre dia vaig sentir un arquitecte que deia que si passés un terratremol(petu ja se que no passarà) de una desena part la intensitat del de Japó. Barcelona seria tot runa. Ni un edifici dret xD\npor zoemiremiki Dl Mar 14, 2011 9:05 pm\nmai et creguis els politics..SEMPRE menteixen en situacions critiques. Et penses que dirien algu si la radiació hagués arribat a les persones? ho diuen ara perke han avisat de que hi ha fuga, pero estic segur que en moltes ocasion els politics s'han callat i han tranquilitzat a la gent amb les seves mentides. SEMPRE HO FAN, i sempre tens de pensar lo contrari al que diuen ells.\nPD: error amb el quote, se suposa que faxx quote a tu eh cata XD.\npor Catalonia pk Dl Mar 14, 2011 10:59 pm\nReclamem al Nil en aquest tema tant interessant. Volem saber la seva opinió sobre els desastres i les mentides dels polítics.\npor nilpv1 Dt Mar 15, 2011 12:50 pm\nCatalonia pk escrigué: Reclamem al Nil en aquest tema tant interessant. Volem saber la seva opinió sobre els desastres i les mentides dels polítics.\nPer a mi tot un gust.\nÉs cert, tot esta controlat, després de la primera explosió també estava tot controlat i mira, ha explotat un segon cop.\nSi la fuita ha arribat a les persones no ho diran fins que la majoria de la gent no es dongui compte, de moment, o els tenen tancats en 40 o simplement els han matat.\nSísmicament, el Japó esta preparat per a tot aixo, pero per una cosa a la vegada, no epr un terratremol, un tsunami i perill nuclear a la vegada.\nMoralment, deuen estar destroçats, qui no? Però els japonesos es van refer de una guerra mundial i de dos bombes atòmiques, recordem-ho i una a Hirshima, una ciutat bastant important de Japó, si ho han fet una vegada ho poden fer dos, i amb la de gent que tenen sera més fàcil.\nAl ser una potencia mundial, els EEUU i tots els altres els ajudaran, si no m'equivoco espanya ja ha donat bastants diners.\nEn resum:Ho estan pasant malament, però es refaran.\nDe les noticies, només feu cas del que diguin de la naturalesa, tot el que diguin els èssers humans alla, siguin o no politics, no en podeu fer motl de cas.\nData i hora actual: Dc Abr 14, 2021 6:11 pm


Una dona denuncia al seu exmarit per haver-se endut al seu fill fora de Catalunya sense saber res des de finals d'agost - Puntvalles\nUna dona de Caldes de Montbui (Vallès Oriental) ha denunciat que el seu exmarit s'ha endut el seu fill de 10 anys fora de Catalunya i no en sap res d'ell.\nSegons ha avançat 'El Caso', la dona no té notícies del fill des de finals d'agost. Els Mossos d'Esquadra van rebre una denúncia el 6 de setembre, segons han confirmat fonts policials a l'ACN, quan l'home no va tornar el nen a la mare després que finalitzés el seu període marcat per la custòdia compartida que tenen.\nDurant les indagacions s'ha pogut constatar que feia temps que l'home volia marxar a viure a Ucraïna però oficialment es desconeix si és allà on es troba amb el nen.\nEls Mossos d'Esquadra van tramitar la investigació a un jutge, com s'acostuma a fer en aquests casos, i té previstes noves indagacions per recavar més informació de l'entorn del pare. La policia catalana assegura que en tot moment s'ha anat informat la mare de l'evolució de la investigació.


COLLA PERDUTS: 23/06/19 - 30/06/19\nEXCURSIÓ DIUMENGE 30-Juny-19: " Camí de ronda de St. Antoni de Calonge a Platja d´Aro-amb final de bany a la cala que estriem i dinar a la platja"\nEXCURSIÓ DIUMENGE 30-Juny-19:\n" Camí de ronda de St. Antoni de Calonge a Platja d´Aro-amb final de bany a la cala que estriem i dinar a la platja"\nDURADA : 2 hores ( Efectives i sense comptar parades)\nRUTA LINEAL : 7 kms.\nDESNIVELL : 70 mts. d´ascens\nEL TEMPS : https://www.eltiempo.es/sant-antoni-de-calonge.html\nMATERIAL A PORTAR: Calçat i roba adequat al temps - Pals de Trek - Gorra - crema solar - avituallament: esmorzar - 1 cantimplora d'aigua fresca i dinar. Parasol - xancletes - olleres de submarinisme - traje de bany i tovallola de bany.\nSORTIDA : 8: 00 al BAR NÚRIA... ( A PROP DE L'ESTACIÓ RENFE DE GIRONA ...VENIR PUNTUALS I ESMORZATS.\n8: 10 Hores al Pavellò de Fontajau....anirem direcciò autopista per la Nestle - sortirem a Salt , per agafar la C- 31 ,fins a la sortida de Calonge...a la C-321......Avinguda de l´uniò GI- 661...GI- 667 , trobarem l´Avinguda de Catalunya...rotonda de Bonpreu , baixar cap a la platja ...Avunguda de la Uniò , trencar a la dreta carrer de Conrad Vilar...fins a Avinguda Pau Casals 30 - 35 a on hi ha un aparcament gratuït que s´omple aviat....si arriveu tard ahureu de buscar altres llocs gratuïts....\n9: 00 Hores a la Torre Valentina , des d´on començarem a caminar.\nG.P.S. Track/Waypoin farem una ruta similar , d´anar i tornar , potser l´escurçarem..!!\nCALONGE ( De Torre Valentina a Cala Belladona).\nAquest recorregut s’inicia al passeig marítim de Sant Antoni de Calonge davant la platja de Torre Valentina. La torre és la típica torre de defensa dels atacs pirates i servia per a comunicar-se a través d’altres torres mitjançant fogueres per a prevenir la població del perill d’una razzia que provenia del mar amb la finalitat de saquejar els masos i pobles de l’entorn.\nSota uns búnquers de la Guerra Civil hi ha la cala de les Dones i tot seguit la cala del Racó dels Homes i més enllà la cala dels Capellans. El nom de les dues primeres indica la separació de sexes i l’última la discreció per al bany dels clergues.\nLa cala dels Musclos devia ser el lloc ideal per a buscar aquest apreciat bivalb de gran interès econòmic i gastronòmic.\nLa cala de l’Embarcador està situada sota la torre dels Perpinyà, imitació moderna de les torres de guaita.\nLa cala de les Roques Planes ja ens indica la morfologia de la costa. Lloc ideal per a prendre el sol i banyar-se en les cales minimalistes que conformen la geografia del lloc.\nLa cala del Paller rep el nom per la forma d’una roca semblant a un paller, mètode utilitzat abans per assecar la palla o el fenc on al voltant d’un pal central s’hi acumulava la palla per capes.\nAl paratge de Treumal, hi ha el que havia estat la residència de Madeleine Caroll (actriu britànica molt popular els anys 1930-40).\nLa platja de Can Cristus és una de les més grans ( uns 180 metres de longitud) que trobem durant el recorregut i la seva sorra és daurada i gruixuda.\nLa platja de Ses Torretes és també coneguda pel nom del càmpig cala Gogó. Una formació rocosa la separa de Can Cristus.\nLa formació rocosa de color vermellós de Cap Roig dóna el nom a la cala de Cap Roig.cala Belladona (última del terme municipal de Calonge) una cala arrecerada de vents de gran valor paisatgístic a sobre de la qual s’hi assenta el Park Hotel Sant Jordi.\nProliferen les plantes al•lòctones com l’ungla de gat (Carpobrotus edulis), la cabellera de la reina (Aptènia) etc, etc.\nPublicat per SANTS a 23:25\nEXCURSIÓ DIUMENGE 30-Juny-19: " Camí de ronda de S...


La Plataforma en Defensa de l'Ebre busca suports polítics contra el 'nou transvasament' | Diari de Tarragona\nLa Plataforma en Defensa de l'Ebre busca suports polítics contra el 'nou transvasament'\nEl moviment social reclama una auditoria del canal Segarra-Garrigues i alternatives a l'obra del pacte de Rialb\n02/04/2017 18:40 | Actualizado a 21/05/2017 15:59\nImatge d'arxiu de la protesta de la PDE contra el pacte de Rialb, a Tortosa. Foto: Joan Revillas\nLa Plataforma en Defensa de l’Ebre (PDE) ha iniciat contactes amb els diferents partits polítics per buscar suports contra el «nou transvasament», el pacte de Rialb que ha de portar aigua del Segre a través del canal Segarra-Garrigues a una trentena de poblacions de la Conca de Barberà, l’Anoia o la Segarra, quatre de les quals es troben a les conques internes de Catalunya i no a la de l’Ebre. Des de la PDE insisteixen que es tracta «tècnica i jurídicament» d’un transvasament entre conques, «que a més suposa la primera etapa per tal de portar l’aigua del riu Segre cap a l’àrea de Barcelona», afirma el portaveu Manolo Tomàs.\nDijous hi va haver una primera trobada de representants de la PDE amb els grups municipals de l’Ajuntament de Tortosa, que aquest dilluns a la tarda ha de votar al plenari una moció de Movem Tortosa sobre la qüestió. L’alcalde, Ferran Bel, ha retret a Movem que no s’hagi buscat un consens previ com sí s’ha produït en altres ocasions al voltant de les problemàtiques de l’aigua.\nUn dels primers partits que ja s’ha posicionat oficialment en contra el pacte de Rialb és la CUP.\nLa PDE busca assolir el màxim de suports abans de la quinzena assemblea general del moviment, que s’ha convocat per al 22 d’abril a Tortosa. «Sigui com sigui iniciem la lluita contra aquest projecte, perquè ens confirma que el canal Segarra-Garrigues es vol fer servir per a transvasar aigua cap a Barcelona. Aquesta és una primera etapa, però si no hi fem res en vindran més», afirma Tomàs. En aquest sentit, des del PDE asseguren que fa temps que estaven preparats per a aquesta «nova amenaça». «Després que es va parar el gran transvasament, sabíem que l’estratègia canviaria. Ja no es plantejarà més un gran transvasament directament des de l’Ebre, sinó interconnexions més petites des d’afluents com el Segre, i a través de concessions de regadiu», comenta el portaveu.\nAixí, la Plataforma reclama una auditoria sobre el canal Segarra-Garrigues, «perquè tothom pugui tenir clar què és, el cost que suposa, com es financia i quina és la seva finalitat».\nEl moviment també insisteix que hi ha altres alternatives per solucionar els problemes històrics d’abastament d’aigua dels pobles de la Conca, l’Anoia, l’Urgell i la Segarra, que no passi per la construcció d’aquestes noves canalitzacions. «No volem obrir cap confrontació territorial», insisteix Manolo Tomàs.


Signes fixos, cardinals i mutables: comprendre els significats de\nCada signe del zodíac té certes característiques i qualitats que són úniques entre si. Alguns signes tenen característiques similars entre si que els donen més compatibilitat. Hi ha tres categories de signes del zodíac, que són signes fixos, cardinals i mutables amb quatre signes a cada categoria. El moment de cada estació en què cau un signe del zodíac dóna significat i ajuda a determinar en quina de les tres categories es troba aquest signe. Els signes fixos, cardinals i mutables tenen cadascun els seus punts forts i febles. Cada categoria té certes coses per les quals són conegudes i per les quals són millors que les altres, com ara els rètols fixos que són els més fiables.\nEl B E S T de Nyepi -el dia del silenci i la foscor a l'illa de Bali- és l'S T A R S!!! Vam poder veure A L L de les instal·lacions amb claredat com el cristal·lí La meva millor amiga @adityapattanath i jo ens vam estirar a l'arròs sota aquesta manta de bellesa Les nostres càmeres no van poder captar aquest impressionant crèdit de l'esdeveniment @andreasgriesmayr gràcies per la bellesa; literalment, em va fer aturar el cor\nUna publicació compartida per Babykaleyogi manifest GOLD (@babykaleyogi) el 17 de març de 2018 a les 19:57 PDT\nEls signes fixos inclouen els signes del zodíac de Taure, Leo, Aquari i Escorpí. Els que són de signe fix són els estabilitzadors. Els senyals fixos tenen un cap clar i anivellat i poden portar a terme una idea. Els senyals fixos són molt fiables i fiables. Sempre podeu confiar en senyals fixos per fer alguna cosa que cal fer. Genial per centrar-se en un objectiu establert, els encanta planificar i completar projectes. Els signes fixos volen que les coses segueixin igual i estables com sempre. Els signes fixos odien el canvi i faran tot el possible per evitar-ho. Per mantenir les coses iguals, però, això vol dir que els senyals fixos sovint han de funcionar per assegurar-se que tot segueixi igual. Per exemple, han de treballar per mantenir els mateixos ingressos amb els quals se senten còmodes. Els senyals fixos no tenen cap problema amb el treball si vol dir que aconseguiran el seu objectiu final. La confiança ve, naturalment, per signes fixos, ja que saben que són excel·lents per fer certes coses i no tenen por de donar-ho a conèixer al món. No obstant això, molts dels que neixen d'un d'aquests signes astrològics que es fixen són molt tossuts i per a alguns pot ser difícil de portar-se bé. És possible que els signes fixos no vulguin canviar la seva manera de fer alguna cosa, encara que no sigui la millor, i pensen que tenen raó tot el temps. Com que odien el canvi, els signes fixos lluitaran amb ungles i dents per mantenir les coses iguals, posant-hi tota la seva energia. Això vol dir que els signes fixos són els més fiables de tots els altres. Altres poden arribar a un senyal fix i saber que sempre estaran allà per ells quan més els necessitin.\nEls signes cardinals inclouen els signes del zodíac de Càncer, Àries, Capricorn i Balança. Són l'inici de cadascuna de les quatre temporades i, per tant, són líders naturals. Són excel·lents per generar idees i ser creatius. Als signes cardinals els encanta ser el primer a fer alguna cosa i començar alguna cosa nova. Sovint la vida de la festa, és molt divertit per estar al voltant. Tot i que són molt inventius amb idees úniques, sovint no segueixen completament i acaben el que comencen. Mai es quedaran sense idees noves per provar, però no hi haurà molts projectes acabats. Plens d'entusiasme, els signes cardinals tenen molt de vigor a la vida. L'ambició els impulsa a fer grans coses, normalment per ells mateixos. Solen centrar-se únicament en el seu propi benestar i sovint s'obliden dels altres, però els altres se senten atrets per la seva alta energia natural. Els signes cardinals són molt intel·ligents i volen ser els millors. Molts els veuen centrats en si mateixos per les accions que fan en el seu camí cap al cim.\n#28 de desembre #Capricorn #Capricornus #Saturn #Terra #Cardinalsign #Desèsign #zodíac #MakarSankranti\nUna publicació compartida per JB (@melodyremedy) el 23 de desembre de 2017 a les 23:03 PST\nEls signes mutus inclouen els signes del zodíac de Bessons, Sagitari, Peixos i Verge. Són els signes que acaben cadascuna de les quatre estacions, per tant, són ànimes velles. Com que arriben al final de les temporades, tenen més experiència i semblen més savis que altres signes. Són excel·lents per fer que qualsevol cosa funcioni, sigui quina sigui la situació, els signes mutables són molt diferents dels altres. Aquests signes els agrada aprendre, donen un gran valor a la justícia i els agrada a tothom. Els signes mutables són molt flexibles i són bons per seguir el flux. Poden adaptar-se a qualsevol situació i poden tenir compatibilitat amb la majoria dels altres signes. Aquests signes del zodíac preferirien fer el que és millor per a tothom i portar-se bé amb tots en comptes de ser tossuts i fer només el que volen fer. Els signes mutables que canvien fàcilment es consideren sovint com els camaleons. Són els que poden acabar una feina millor que qualsevol altre tipus de senyals, ja que són intel·ligents i tenen un ull crític, capaços de veure més del que els altres poden veure. Tot i que els agrada molt a la majoria de tothom, de vegades es posen en embolics intentant que tothom sigui feliç. Alguns poden veure els signes mutables com a inconsistents i no saber què volen realment, perquè volen fer feliços els altres abans que ells mateixos. Els signes mutables són els signes més desinteressats que hi ha al zodíac, posant els altres en primer lloc i volent fer el que és millor per a tothom. Sovint donen massa d'ells mateixos, però es recuperen ràpidament una vegada que trenquen i tornen a fer-ho ajudant els altres.\nCada categoria té qualitats úniques que són característiques dels signes del zodíac que cauen en cadascuna. Els signes entre les categories fixa, mutable i cardinal poden tenir compatibilitat, o fins i tot dins de cada categoria. Els senyals fixos són els signes més fiables en els quals qualsevol pot confiar per fer alguna cosa. Els rètols fixos són els que s'asseguraran que un projecte s'acabi i mantindran a tothom en marxa. Els signes cardinals són els creadors d'idees. Són líders naturals amb molta energia i sempre estan en moviment. Volen ser els millors i no es preocupen gaire pels altres al llarg del seu camí. Els signes mutables són els signes més fàcils de fer i gairebé tothom s'entendrà amb ells. Són els que volen ajudar els altres i semblen tenir una ànima vella, veient a través de coses que altres signes no veuen. Cadascuna d'aquestes categories de signes fixos, mutables i cardinals també té algunes característiques negatives, però hi ha molts altres detalls que determinen la personalitat de cada persona.\nmillor crema facial de venda lliure per a la rosàcia\nEstat De Salut 9 dels millors olis de massatge de CBD per ajudar-vos a desconnectar\nEstil De Vida Mascareta de sostenidor Algú? Diferents tipus i el tipus d'innovació\nEstat De Salut Hi ha diversos tipus de TDAH?


Detingut el gerent d'un local d'oci nocturn del Pas per proferir tocaments a una treballadora - El Periòdic d'Andorra\nDetingut el gerent d'un local d'oci nocturn del Pas per proferir tocaments a una treballadora\nLa víctima li va etzibar una bufetada i l'home està acusat d'un delicte contra la llibertat sexual\nPublicat el Dilluns, 18 de febrer de 2019 | 13:30 h\nLa Policia va procedir a la detenció de 22 persones la setmana passada, entre les quals destaca la d’un home resident de 65 anys per un presumpte delicte contra la llibertat sexual. L’arrestat, gerent d’un local d’oci nocturn al Pas de la Casa, va trucar al servei de l’ordre denunciant que una de les treballadores li havia proferit una bufetada. La dona, però, va explicar als agents que primerament l’home li havia fet un tocament a la part íntima sense el seu consentiment. A més, es va produir una nova agressió en l’àmbit domèstic, concretament entre una mare i el seu fill, de 48 i 18 anys respectivament. Ja s’han produït 11 agressions d’aquest tipus des de l’1 de gener.\nDel total de les persones controlades, quatre conduïen amb una alcoholèmia positiva superior a 0,8 grams per litre en sang. En aquest sentit, és la setmana en la qual, juntament amb la del 28 de gener al 3 de febrer, menys detencions ha fet el servei de l’ordre en relació a delictes contra la seguretat del trànsit. La mitjana d’edat dels conductors ebris va ser de 31 anys i la taxa bufada, d’1,29 g/l. Un home no resident de 25 anys va donar 1,73 g/l després de patir un accident amb danys materials, sent la taxa bufada més alta de la setmana.\nEn els controls de drogues, a través de l’aparell de detecció de tòxics, un jove resident de 20 anys va donar positiu al cànnabis i a les amfetamines.\nSis persones amb drogues\nSis persones van ser arrestades dimecres per un delicte contra la salut pública. Dos homes no residents de 34 i 36 anys van intentar accedir al Principat a través de la frontera del riu Runer amb 6,7 grams de cocaïna i 11,1 grams d’haixix. En el mateix lloc, els agents també van detenir dilluns passat un home no resident de 56 anys en possessió d’1,6 grams d’speed. Tres homes més, residents temporals de 34, 32 i 24 anys, van ser enxampats divendres en un aparcament pròxim a un local d’oci de Soldeu després de consumir cocaïna. Se’ls va comissar 0,6 grams d’aquest estupefaent.


Universitat de Vic – Universitat Central de Catalunya, el Col·legi de Professionals de l’Activitat Física i de l’Esport de Catalunya i l’Hospital Universitari de Vic : “L’activitat física millora l’estat d’ànim i la percepció de salut de les persones amb trastorns mentals greus” – Lo Campus diari\nUniversitat de Vic – Universitat Central de Catalunya, el Col·legi de Professionals de l’Activitat Física i de l’Esport de Catalunya i l’Hospital Universitari de Vic : “L’activitat física millora l’estat d’ànim i la percepció de salut de les persones amb trastorns mentals greus”\nData publicació 2 març 2022 1 març 2022 per redacció\nLa UVic-UCC i el COPLEFC han posat en marxa a la Unitat d’Hospitalització de Salut Mental de l’Hospital Universitari de Vic un projecte que demostra els beneficis de l’exercici físic\nEl programa està liderat per Anna Puig Ribera, investigadora del grup de recerca GREAF, i compta amb la col·laboració del personal sanitari i de l’educadora física esportiva Mariona Caro\nFins ara s’han derivat al programa 43 persones, que segueixen sessions de treball aeròbic tres dies a la setmana\nLa intervenció d’un professional de CAFE en l’àmbit de la salut mental és una idea que va començar a posar-se en marxa a Osonament fa cinc anys\nLa pràctica d’activitat física té grans efectes beneficiosos en la millora de la salut mental dels pacients amb patologies mentals greus, com ara trastorns psicòtics, trastorn depressiu major i trastorn bipolar. Així ho demostra empíricament un programa pilot d’activitat física que impulsen la Universitat de Vic – Universitat Central de Catalunya (UVic-UCC) i el Col·legi de Professionals de l’Activitat Física i de l’Esport de Catalunya (COPLEFC), i que s’està portant a terme a la Unitat d’Hospitalització de Salut Mental de l’Hospital Universitari de Vic (HUV). El programa també compta amb la col·laboració d’un equip de psiquiatres i infermeres de l’hospital, i de l’educadora física esportiva Mariona Caro.\nEl projecte, liderat per Anna Puig Ribera, doctora en Ciències de l’Activitat Física i de l’Esport (CAFE) i coordinadora del grup de recerca en Esport i Activitat Física (GREAF) de la UVic-UCC, es proposa estudiar i constatar quin és l’efecte real de la pràctica de l’activitat física regular i saludable considerant tres variables: el nivell d’activitat física, l’estat d’ànim i la percepció de la salut general mentre els pacients de salut mental estan hospitalitzats. Segons Puig, “l’activitat física permet gaudir i socialitzar; és una de les eines més potents per millorar la salut física i l’estat d’ànim de les persones”.\nEl programa, iniciat l’octubre del 2021, fins ara ha comptat amb la participació de 43 persones (el 51% de les persones ingressades), de les quals el 64% són homes i el 36%, dones. La mitjana d’edat és de 39 anys i la mitjana d’estada hospitalària és de 41 dies. En aquests primers mesos s’ha pogut constatar un alt grau d’adherència al programa i la petició, per part dels pacients, d’allargar la durada o freqüència de les sessions d’activitat física. Per part dels professionals de la sanitat implicats —psiquiatres i infermeres— la valoració del projecte és molt positiva i consideren que el programa hauria de mantenir-se. Finalment, els educadors físics esportius han posat de manifest la necessitat i la utilitat d’aquest programa, a més a més de l’obligació d’un treball pluridisciplinari en l’àmbit sanitari per afrontar reptes com aquest.\nLa intervenció d’un professional de CAFE en l’àmbit de la salut mental és una proposta que va començar a posar-se en marxa fa cinc anys a Osonament, entitat de referència a la comarca d’Osona en serveis integrals a persones amb trastorns mentals severs. Avui dia, el professional de CAFE forma part de l’equip de professionals d’Osonament.\nEl treball amb els pacients de la Unitat d’Hospitalització de Salut Mental de l’HUV es fa setmanalment, per tal d’adaptar-se a les altes i baixes hospitalàries, amb grups de com a màxim 8 persones, sempre derivades des de psiquiatria com a requisit previ. A aquestes persones se’ls demana quines són les seves preferències sobre modalitats d’activitat física i, en funció de les possibilitats, s’escullen les que es porten a terme.\nL’activitat física que realitzen els pacients es basa en treball aeròbic, durant tres dies a la setmana, en sessions de 45-60 minuts basades en treballs de resistència cardiorespiratòria, força muscular, equilibri i coordinació. Cada sessió s’estructura en tres parts: escalfament (proposant amplitud de moviments i joc inicial), activitat central i retorn a la calma (amb exercicis d’equilibri i estiraments passius).\nPer tal d’ajustar-se a les possibles patologies associades i per tal d’assegurar-se que les persones participants s’ho passen bé i se senten desinhibides per promoure el seu benestar, les activitats s’adapten al màxim a cada pacient i la pràctica de l’exercici físic és individualitzada.\nBeques internacionals pel Màster Forestal de la UdL\nLa UIC, primera universitat privada de Catalunya que constitueix l'Escola de Doctorat\nLlum verda al decret que adequa a la nova regulació europea les competències de Catalunya sobre orga...


Can Trujillo: una casa diferent | card.cat\nCan Trujillo: una casa diferent\nPublicat el 7 d'abril de 2017 per Josep Cortès\t, null\nAbans de l’arribada del turisme, la majoria de les cases de Sant Llorenç se semblaven molt les unes amb les altres, amb algunes diferències que Jaume Sales explicà molt bé en el llibre del Centenari. N’hi havia algunes d’especials que se sortien de la “norma”, però eren poques i normalment corresponien a edificis singulars, com l’estació, la rectoria o la casa de Salvador Galmés, per només posar alguns exemples; la resta es movia dins el que sempre s’havia vist: persianes, dos aiguavessos, en el primer dels quals hi havia l’entrada i un quarto a casa costat; en el segon, la cuina, a vegades un altre quarto i, enmig, una espècie de sala que en realitat era la continuació de l’entrada; i, a dalt, el sòtil. Aquesta distribució era la que s’havia fet sempre i corresponia a la que, al llarg dels segles, semblava que era la més pràctica en una zona calorosa com la nostra.\nAixí i tot, però, n’hi ha algunes, de cases, que se surten totalment d’aquest model. Una d’elles està situada darrere les cases de ses Piquetes, i la gent la coneix com Can Trujillo, el metge que la va construir a la primera meitat del segle passat. He intentat trobar alguna informació sobre aquesta persona i la seva casa, però no he aconseguit cap document que en parli, només algunes poques dades que m’han proporcionat en Jaume Garbeta, en Pedro Gomila i en Miquel d’es Forn, a més d’alguna informació aconseguida a través d’internet. Vet-aquí el que he pogut esbrinar:\nDurant la República la possessió de Calicant comprenia 437 quarterades i pertanyia a Francesc Josep Blanes Rotger, natural d’Artà. Entre 1933 i 1950 es feren nombroses segregacions de 2, 3, 6, 7 i 12 quarterades, però també alguna de més grossa, com una de 27 quarterades a favor de Pere Pasqual Massanet i una altra de 167 que va comprar el metge Andreu Galmés Pasqual, on hi ha les cases antigues. A la dècada dels anys 30, probablement després de la Guerra Civil, Mario Trujillo va comprar la finca on hi ha la casa que s’esmenta en aquest article i alguns anys més tard, als voltants de 1941, la va vendre a Antònia Gomila Fullana, la mare d’en Jaume Garbeta, conegut per tothom per esser el que ven cupons de l’ONCE a la plaça de l’Església.\nMario Trujillo Costa era un metge especialitzat en radiologia que va muntar un despatx al carrer d’en Morey, núm. 8 –on actualment hi ha la Reial Acadèmia de Medicina i Cirurgia– i que, entre 1946 i 1948, va estar destinat a l’Hospital Militar de Palma. Per una d’aquelles coses que adesiara he sentit dir que passen, tenia una xixisbea anomenada Maria (no sabem els cognoms: ell li deia Mary i diuen que era molt elegant) i li va voler construir una casa a un lloc discret i de difícil accés, sobretot mirat des de Palma, per poder-la visitar quan les seves obligacions l’hi permetessin. Així, va considerar que l’indret més adequat era darrere les cases de ses Piquetes, que tenia un camí que acabava a la seva finca, o sigui, que s’hi havia d’anar ben aposta si s’hi volia arribar. Encara que no ho sapiguem amb certesa, és probable que l’aconseguís gràcies a la intervenció de don Andreu, ja que tots dos eren metges i, en principi, sembla poc probable que un ciutadà conegués una finca situada a un indret tan poc avinent.\nEn els registres de l’Ajuntament no hi consta la sol·licitud per fer la casa, per la qual cosa no sabem quin arquitecte la va dissenyar. Només sabem que el picapedrer era de Manacor, que li deien en Bordoy i que els maresos rojos els va portar en Jordi Banyeta de la cantonera que tenia per la banda de sa Murtera.\nLa casa, d’un estil que feia una certa referència al modernisme, tenia electricitat gràcies a una alternadora que havien instal·lat a la banda de baix de la finca, vora un petit safareig que s’omplia de la font de ses Piquetes –que està dins la mateixa finca– , el qual també li proporcionava aigua corrent a través d’un motor i un dipòsit que havien instal·lat damunt la teulada. A la banda exterior hi havia una gran escalonada per pujar al pis, que posteriorment es va desmuntar per destinar els maresos a una altra construcció auxiliar. Aquests dues comoditats –electricitat i aigua corrent–, poc freqüents aleshores a les cases de foravila, la feien esser molt especial, als ulls dels pagesos llorencins i encara ara sorprèn als qui la visiten, encara que estigui en ruïnes i sigui perillós entrar-hi.\nL’amistançada d’en Trujillo no hi va viure gaire anys, a ses Piquetes, bé perquè es va cansar d’estar tant de temps tota sola, bé perquè la seva relació amb el metge es va refredar i els passeigs a cavall que els d os amants feien per aquelles muntanyes no bastaven per cobrir les seves necessitats de companyia, encara que la casa li oferís les mateixes comoditats que qualsevol altra de la ciutat.\nAvui la casa està a punt de caure, el trespol és ple de merdes d’ovella perquè durant anys es va fer servir de sestador, ha patit diverses reformes que li han fet perdre la imatge original… però jo he trobat que valia la pena fer-ne un article, perquè la memòria de la casa i dels dos amants no desaparegués com llàgrimes dins la pluja, que deia el replicant de Blade Runner.\nAquest article s'ha catalogat com a Història, Local per Josep Cortès representant null. Afegeix a les adreces d'interès l'enllaç.\n3 pensaments a “Can Trujillo: una casa diferent”\nguillempont el 7 d'abril de 2017 a les 19:46 ha dit:\nInteressant aportació. Forçada aturada que, amb els adolescents de ses Sitges, fèiem a les diferents pujades a Calicant. Les meves fonts orals (ai les fonts orals!) havien situat el metge a Manacor. Es a dir, s’engrandeix el mite, digne d’una d’aquelles contarelles picants de l’enyorat Antoni Mus. En Mario i na Mari, es devien estimar molt. Comprar i construir un niu tan lluny de Palma, la soledat de l’entorn, les comunicacions dels anys 40…ens pot portar a la recreació d’una bella, i alhora dramàtica, història.\nJosep el 7 d'abril de 2017 a les 22:56 ha dit:\nÉs ver: hi ha material per a una contarella. T’hi animes?\nAntoni Font el 10 d'abril de 2017 a les 0:54 ha dit:\nPrenc nota de les dades de la possessió de Calicant


Celebrem amb tu el nostre 30è aniversari\nPerquè som hereus d’una història que encara no ha acabat. Fa més de 2.000 anys que els romans van deixar una empremta eterna sobre aquestes terres que avui són casa nostra. Un patrimoni històric elaborat mitjançant infinites aportacions en el temps que han donat peu a un llegat únic, un llegat de tots, el nostre Penedès.\nAmb l’inici de la tercera dècada del segle XXI, a Avgvstvs Forvm celebrem 30 anys compartint amb el món els nostres vins Avgvstvs i els vinagres Forvm, que elaborem amb la mateixa il·lusió i passió per la feina ben feta com el primer dia.\nUn tasca artesana que fem de la mà d’una segona generació que porta més de 12 anys agafant el testimoni del projecte de vida creat pels nostres pares i, que, sumant les noves tecnologies, estem fent arribar a les llars i als paladars de consumidors de 40 països d´arreu del món.\nPresent, passat i futur d’un celler sostenible\nEl present és l’aposta per la sostenibilitat i la viticultura ecològica sense perdre de vista els nostres orígens. Amb aquesta fita treballem amb el suport de la innovació per adaptar-nos als nous temps.\nUns reptes, els del segle XXI, que són majúsculs, com l’economia circular i l’adaptació al canvi climàtic. En aquest sentit, creiem que les nostres accions han de ser corresponsables en el respecte del nostre entorn, en les persones que ens acompanyen en aquest projecte tan personal i en les futures generacions que valoraran si les nostres accions han estat a l’alçada.\nAra és el moment de celebrar tota una trajectòria. I volem commemorar aquests 30 anys amb diversos esdeveniments i sorpreses per continuar amb l’excel·lència i la tradició de tot un equip de treball compromès amb els nostres valors.\nT’hi uneixes? Els propers mesos informarem de totes les accions i celebracions que tenim preparades. Volem celebrar aquesta cita amb tothom que ens heu acompanyat sempre i que continuareu gaudint de la nostra marca i projecte de vida arreu del món.\nPer a més informació sobre les nostres activitats, visita el nostre blog i estaràs al dia de l’actualitat d’Avgvstvs Forvm.


França aixeca les restriccions de mobilitat més enllà dels cent q\nFrança aixeca les restriccions de mobilitat més enllà dels cent quilòmetres\nNoticies » Societat 28 de maig, 2020\nFrança aixeca les restriccions de desplaçaments superiors a 100 quilòmetres. Andorra se'n podrà beneficiar d'aquest turisme en ser considerat per l'executiu francès destinació domèstica. Per contra, les autoritats veïnes no han confirmat que acceptin la demanda de reciprocitat del Govern perquè els andorrans també puguin circular per França sense restriccions.\nEl primer ministre francès, Edouard Philippe, ha comparegut aquest dijous a la tarda per anunciar algunes de les mesures que en una nova fase aplicarà el seu govern i que bàsicament es mantenen en la línia d'altres Estats europeus.\nDestaca l'aixecament de la prohibició de desplaçaments en un radi inferior als 100 quilòmetres, com s'aplica actualment.\nA partir de la setmana vinent es podran fer desplaçaments sense límit de distància per qualsevol zona del territori francès i això, de retruc, pot beneficiar i incentivar l'arribada de turisme atès que des de París es va acceptar la demanda del Govern perquè Andorra tingués la consideració de destinació domèstica.\nEl Govern espera que les bones intencions de l'executiu francès facin un pas més i que es doni llum verd a la demanda de reciprocitat. Així els andorrans podrien viatjar sense restriccions a França.\nLa ministra Maria Ubach espera que en les pròximes hores passi el mateix amb Espanya i que el govern de Sánchez accepti finalment un tracte preferencial per a Andorra i també li atorgui la consideració de destinació domèstica.\nDavant el retorn a l'activitat de bona part del sector turístic, el vistiplau d'Espanya afegiria un punt positiu per intentar superar, amb les millors xifres possibles, la temporada d'estiu. Sobretot perquè la majoria del turisme serà de proximitat i provinent dels dos Estats veïns.\nTorna a veure la roda de premsa completa d'aquest dijous:\nMés d'un miler de visitants la primera jornada del Vallnord Bike Park de Pal-Arinsal


Ximo Puig, sobre avançar eleccions a l'Estat: "Si hi ha una situació sense sortida, s'hauran de prendre solucions"\nEl president valencià, però, creu que ara "a Espanya el que menys li interessa és la inestabilitat"\n3 min. Barcelona 12/08/2018 13:43\n651x366 Ximo Puig en una imatge d'arxiu / INMA CABALLER / CORTS VALENCIANES Ximo Puig en una imatge d'arxiu / INMA CABALLER / CORTS VALENCIANES\nEl president de la Generalitat Valenciana, Ximo Puig, creu que "si en el futur es produeix una situació en la que no hi ha sortida, s'hauran de prendre les solucions oportunes". El socialista ho ha dit preguntat, en una entrevista a Europa Press, per un possible avançament electoral a l'estat espanyol si l'executiu de Pedro Sánchez es troba en una situació d'ingovernabilitat per falta de suports. De tota manera, Puig creu que ara "el que menys li interessa a Espanya és la inestabilitat", perquè fa molts anys que Espanya està "en una situació de falta de legitimitat de govern i problemes de corrupció".\nSegons el seu parer, "ara s'ha obert un espai nou" i existeix "una majoria que ha donat suport a una moció de censura" que s'ha d'articular "en els mínims necessaris per generar estabilitat". "És el que li interessa a Espanya", ha subratllat. De tota manera, puntualitza: "Si en el futur es produeix una situació en la que no hi ha sortida, s'hauran de prendre les solucions oportunes. Ara hi ha un nou govern que té la voluntat de generar una agenda compartida".\nAixí, Puig afirma que ara l'executiu de Pedro Sánchez ha de presentar un pressupost que "retrati a tots" per fer "una política constructiva". "Si a Espanya no li interessa que hi hagi eleccions tots han de fer un esforç per fer el pressupost que no agradarà a ningú al 100%, però això és la gestió de la diversitat", ha reconegut. "Què passarà si tot va malament?", s'ha preguntat, després d'afirmar que ell és partidari d'una "política real i no de ficció" ni "de la cultura política pop, sinó clàssica però renovada permanent ".\nEn aquest sentit, ha afegit: "La producció de la política no pot estar en temps d'instantaneïtat perquè perd potència i consistència". El president valencià, a més ha destacat la "persistència i coratge" de Sánchez qui, a més, "ha demostrat que és un polític amb fons", ha afirmat. "El govern espanyol ha demostrat que té una capacitat d'il·lusionar una majoria de la societat i això és el que diuen les enquestes. Ara cal veure exactament si s'és capaç de sostenir-i implementar aquestes polítiques", ha admès.\nPuig creu que s'ha creat "una nova atmosfera de diàleg que ha alliberat molt d'oxigen i es pot respirar", però pensa que ara cal "aterrar en solucions concretes a problemes concrets i mirar a mitjà i llarg termini". D'aquesta manera, considera que a partir del mes de setembre és "el moment en què el govern ha de prémer l'accelerador". Per tant, insisteix que cal deixar al nou executiu desenvolupar la seva tasca perquè "l'alternativa és pitjor". "\nLa meva valoració és molt positiva, tot i que hi ha coses que m'agradaria que fossin més ràpid com és el finançament, però aquest és el primer govern de la història de la democràcia que no només no ha tingut ni 100 dies, és que ni cinc dies ni 100 hores i això no és molt raonable tampoc", ha reconegut. Ha recordat que Sánchez ja va avançar que "primer era la moció de censura, després estabilització i després eleccions" i, per tant, creu que ara s'hauria de fer "un esforç" per "com a mínim, garantir l'estabilitat uns quants mesos".\nD'aquesta manera, no considera que "ara mateix" es donin "les circumstàncies" que Sánchez se sotmeti a una moció de confiança si no tiren endavant els pressupostos. "En aquests moments no es donen aquestes circumstàncies. Tots els instruments que permet la Constitució hi són per utilitzar-se, però sempre ha de ser des de l'interès general", ha afirmat.


Tanquem el curs, aquest curs tan estrany… i seguim aquí per tirar endavant! – #AsSocPerla\nTanquem el curs, aquest curs tan estrany… i seguim aquí per tirar endavant!\nBenvolgut amic i soci d’#AsSocPerla,\nD’una manera excepcional, ahir vam celebrar l’Assemblea general de socis en un format particular, per videoconferència, per retrobar-nos, com és preceptiu un cop l’any, i passar comptes tant de la gestió econòmica del 2019 com de les activitats de la temporada 2019/20\nAsSocPerla, com totes les entitats culturals, també ha estat “congelada” aquests mesos de confinament… Tot i així, vam pensar que no volíem desaparèixer de l’escena i per això vam inventar el cicle de xerrades on-line “29 minuts amb companyia de…”.\nEl daltabaix que ha suposat aquest temps ens ha servit per reflexionar força. Ha servit per reordenar una mica els valors de cadascú i preguntar-nos què hem après… i sobretot, ha evidenciat com d’important és mantenir espais com el que compartim a AsSocPerla durant el dia a dia. Tot el que hem viscut darrere d’aquest silenci ens ha de fer valorar el que tenim i el que som per saber-nos enfrontar a altres pandèmies com el deteriorament de l’educació, la cultura, el coneixement…, per defensar-nos-en des dels espais que tenim, amb fermesa\nNosaltres, com vosaltres, tenim moltes ganes de tornar al teatre. Tenim ganes que la “nova normalitat” passi a ser tan sols normalitat…., i per això, entre tots, hem d’esforçar-nos a aconseguir-ho, amb tota la capacitat moral i ètica de què siguem capaços.\nVolem seguir gaudint del bon teatre, de la mà de La Perla 29…, i tornar a endinsar-nos fins a la cuina per notar la flaire del que es va coent. Volem gaudir al màxim amb totes les activitats que se’ns acudeixin i seguir sent un grup d’espectadors entusiastes que acompanyen el bon teatre.\nDe ben segur que la propera temporada no serà fàcil per a ningú…, però des d’aquí, des de la Junta d’#AsSocPerla intentarem no deixar enrere ni un bri d’il·lusió per seguir creixent, aprenent i, per què no, divertir-nos amb tot allò que ens ompli de teatre, cultura, i ens faci feliços.\nQue passeu molt bon estiu i ens veiem al setembre.\nToni Trallero, president d’#AsSocPerla\n← Convocatòria Assemblea General de socis/es\nJa hi tornem a ser! →


Què li costa una conferència feble? | Martech Zone\nNo puc dir-vos quantes vegades he estat en una conferència telefònica que va suposar una completa pèrdua de temps. Tant si es tracta de programari complicat, de presentadors no preparats o d’un desastre d’àudio, es perd molt de temps i recursos. I sens dubte no ajuda quan sento que això passa més del 30 per cent de les vegades.\nCada reunió, en línia o presencial, és una inversió que la vostra empresa realitza en temps, diners i recursos. Si aquesta inversió resulta bona, quan el valor supera el cost, depèn del resultat de la reunió.\nSabíeu que les petites empreses gasten massa 37 milions de dòlars anuals en reunions innecessàries? Penseu-hi un minut. Cada vegada que esteu asseguts en una reunió improductiva, la vostra empresa literalment perd diners. I m’atreviria a apostar que moltes de les reunions a les quals assistiu es consideren improductives. Com a empresari, això em fa esgarrifar.\nAmb la quantitat de diners que es gasta cada any en reunions improductives, és increïble, de manera que pocs intenten solucionar el problema. Teniu directrius sobre com s'han de dur a terme les reunions? Cada reunió té un propòsit? Hi ha persones que deleguen i fan un seguiment després de les reunions? Si heu respost que "no" a alguna d'aquestes preguntes, és hora de tornar a avaluar com es duen a terme les reunions al vostre negoci.\nMoltes empreses no tenen ni idea de quants diners gasten cada any en reunions improductives. Hem treballat amb els nostres tecnologia col·laborativa patrocineu ReadyTalk per desenvolupar una calculadora interactiva que us mostrarà exactament quant esteu invertint i quina confiança li costa. Per obtenir encara més coses, consulteu-ne increïble biblioteca de recursos.\nProveu-ho Calculadora de conferències febles de ReadyTalk fent clic a l'enllaç següent i comenceu a arreglar les vostres reunions ara.\nUtilitzeu la calculadora de conferències febles\nDivulgació: ReadyTalk és client de Highbridge!\netiquetes: audioconferènciacalculadoratrucades de conferènciaconferència de màrquetingreadytalkVideoconferènciaplataforma de seminari web\nCom es generen més contactes B2B amb contingut


Prepara't per al futur amb un màster oficial - educaweb.cat\nPrepara't per al futur amb un màster oficial\nDeixa el teu comentari 0\nEstudiar un màster oficial propicia unes millors perspectives laborals. Segons l'estudi «Impacte de la formació en les retribucions», elaborat per La Salle Campus Barcelona-URL i la consultora de recursos humans ICSA, la diferència de salari entre un jove amb formació bàsica i un jove amb un màster o postgrau és del 40,5% (25.875 euros de retribució anual bruta, davant de 18.399 euros, aproximadament).\nSi pretens cursar un màster oficial, ara és el moment de recopilar tota la informació i començar el procés de preinscripció. En aquest especial et donem les pistes clau per orientar-te en la tria.\nTria el millor màster oficial\nEt planteges cursar un màster a l'estranger? Molts joves ja es proposen estudiar a l'estranger com si fos un fet natural que forma part del seu aprenentatge en un món globalitzat; aquesta opció s'ha convertit en una oportunitat interessant per a les persones que acaben de graduar-se.\nPer accedir a un màster oficial en una universitat estrangera cal tenir el títol de grau o un altre expedit per una institució d'educació superior inclosa en l'Espai europeu d'educació superior. A partir d'aquí, el procediment de matriculació és similar al que duus a terme al nostre país, però la documentació que hi has d'aportar és diferent:\nInforma't a la universitat del país sobre el procés de sol·licitud i matrícula. Tingues en compte que pot ser un procés llarg i que, per tant, has de començar a recopilar dades com a mínim un any abans.\nLa documentació que demana el centre ha d'estar traduïda a l'idioma del país (títol i expedient acadèmic; cartes de recomanació si són necessàries…).\nCertificat d'idiomes: en algunes universitats de parla anglesa exigeixen tenir el TOEFL, el IELTS o els exàmens oficials de Cambridge (Proficiency o Advanced). En alguns llocs duen a terme un examen d'ingrés.\nPots sol·licitar beques, però abans de plantejar-te fer un màster a l'estranger has de saber que hauràs de pagar tu mateix certes despeses: la traducció de la documentació, els exàmens (si n'hi ha), etc.\nMatricula't en un màster oficial. El termini comença aquest mes\nAquest mes de juliol és el moment adequat per informar-se sobre les matriculacions en màsters oficials. Recorda que, abans de triar la formació més adequada per a tu, és positiu que t'informis sobre els continguts del curs i els comparis amb els diferents centres que ofereixen estudis similars en el mateix camp professional.\nCom que en la majoria dels centres la matrícula es pot formalitzar fins a mitjan juliol, cal que t'afanyis si no vols quedar-te sense plaça. Com ho has de fer? Adreça't a la universitat o al centre de postgrau que imparteix el màster i informa't del que esmentem a continuació:\nrequisits específics (si n'hi ha)\ndocumentació que has d'aportar\nimport i modalitats de pagament\nterminis de preinscripció i matriculació\nCal promoure l'aprenentatge permanent al llarg de tota la vida Sant Jordi: Reescriu la llegenda! Estudis de gènere: quines opcions hi ha i quines sortides tenen? Psicologia: formació i sortides professionals Consells per superar amb èxit la selectivitat El lleure en familia: Un dret i una oportunitat\nEls perfils amb més futur en l'àmbit sanitari i sociosanitari Educaweb treu un nou buscador de notes de tall de graus universitaris i cicles de Formació Professional Premis i beques perquè més dones estudiïn carreres TIC Kumon España, nou patrocinador de la 15a edició dels Premis Educaweb 8 llibres sobre professions que no et pots perdre aquest 2022 Escollir estudis en postpandèmia: quin pes tenen les emocions i com acompanyar els joves en aquest procés?\nSubscriviu-vos a les publicacions


L’avi Xaxu, el barber que va compondre 500 sardanes - Tornaveu\nL’avi Xaxu, el barber que va compondre 500 sardanes\nDijous, 6 de febrer de 2020 10:30h\nEnguany es commemoren 150 anys del naixement de l'Avi Xaxu. | Agrupació Sardanista Avi Xaxu.\nEnguany es commemoren els 150 anys del naixement de Josep Vicens i Juli, compositor de sardanes i músic nascut a l’Escala i conegut popularment com l’avi Xaxu. Autor d'una de les sardanes més conegudes de totes les èpoques, com Bona festa o Carícies, l’avi Xaxu, que es dedicà professionalment a la barberia, va compondre fins a 500 sardanes, de les quals se’n conserven la meitat. També va participar en obres corals, va posar música a una sarsuela i va compondre algunes peces de concert. Per celebrar l’efemèride, l’Ajuntament de l’Escala i l’Agrupació Sardanista Escalenca Avi Xaxu ha programat una vintena d’activitats. Segons l’organització, l’any Xaxu és “sumar esforços, rescatar i difondre encara més la seva popular i no prou coneguda polifacètica figura i la seva extensa obra musical, no només sardanista”.\nEl tret de sortida de la commemoració ha estat el concert Xaxu. Sardanes, peces corals i apunts musicals, amb l'Escola Municipal de Música, la cobla Rossinyolets, el cor Indika i el pianista Ivan Joanals. Però el gruix d’activitats serà durant la primavera i la tardor, amb un cicle de conferències sobre la figura de Josep Vicens, la seva obra musical, els músics i la cobla o la situació actual del fet sardanista. També hi haurà un cicle de caràcter bimensual amb d'excursions i visites a indrets relacionats amb Josep Vicens i Juli per revisar la seva vida i comprendre millor la seva obra. Es visitaran viles com Malgrat de Mar, Girona i l'exili francès, així com la seva vila natal, l’Escala.\nPer altra banda, es gravarà un disc amb una selecció del seu corpus musical com a autor de cobla-orquestra, amb sardanes i també altres gèneres musicals com peces corals, obres religioses o composicions per a orquestra antiga. L'organització ha previst també concerts per evocar la figura de Xaxu. A l'estiu s'estrenarà el concert Xaxu. Entre la tradició i la innovació amb la cobla La Principal del Llobregat i el 44è Concert d'Estiu de Sardanes i de Música per a Cobla, serà A l'entorn de Josep Vicens Xaxu. D'altra banda, durant la tardor, s'oferirà el concert Recordança a l’Avi Xaxu , amb la cobla Reus Jove. També a la tardor es preveuen activitats en i amb els centres educatius locals i s'estrenarà una obra de teatre en forma de monòleg titulada Xaxu, un home de poble. Al mateix temps, durant la tardor i l'hivern hi haurà una exposició sobre la seva figura.\nI fora de la seva vila natal, el compositor tindrà també reconeixement. Estan programades les seves sardanes a tots els aplecs de la Sardana de les comarques gironines durant el 2020. A més, les cobles adherides a l'Associació de Cobles de Catalunya interpretaran sardanes i es faran diversos esdeveniments de difusió de la seva vida i obra a la Casa de la Sardana de Barcelona.


L’Ajuntament de Picassent ret homenatge a Ainara Albert per la seua trajectòria esportiva en 2020 - Nou Horta\nDivendres, 23 abril 2021 11:26\tEscrit per Redacció Publicat en Picassent-VAL Vist 244 vegades\nL’alcaldessa, Conxa García, acompanyada del regidor d’Esports, Hector Pradas, han rebut en el saló de plens a l’esportista Ainara Albert per fer-li entrega d’una placa commemorativa com a reconeixement a la seua trajectòria esportiva i en especial pels seus triomfs obtinguts com a ciclista durant l’any 2020, en una temporada durament marcada per la pandèmia degut a les restriccions de mobilitat i el confinament.\nPerò sembla que açò no ha sigut obstacle per a Ainara, que amb tan sols 17 anys va aconseguir l’any passat, entre altres títols, ser 1ª classificada en la Volta a Santander, 1ª Classificada en el Campionat d’Espanya Pista Tafalla en persecució per equips i 2ª Classificada en el campionat d’Espanya de Ciclo-Cross, celebrat a Galícia. Èxits als que cal afegir l’obtingut recentment a la Copa del Món celebrada a Itàlia, campionat en el que va aconseguir quedar com a 9ª classificada, sent la millor classificació d’una esportista espanyola d’este campionat.\nTant l’alcaldessa com el regidor la van felicitar en presència dels seus familiars que acudiren a l’acte complint les estrictes mesures de seguretat. “És un gran orgull tindre al poble una esportista com Ainara, la qual amb la seua empenta i esperit de superació ha portat el nom de Picassent arreu del territori nacional i internacional. I això és molt de valorar. Des de l’Ajuntament hem volgut sempre estar al seu costat i des dels seus inicis l’hem felicitat per cada triomf aconseguit i l’hem guardonat diverses ocasions en la Gala de l’Esport que celebrem anualment”, afirma la primera edil.\nAinara, amb una trajectòria imparable d’èxits des de l’any 2015, es va mostrar molt contenta i en l’acte va portar el seu maillot i les últimes medalles obtingudes. La ciclista va tindre unes paraules d’agraïment pel suport rebut per part l’Ajuntament, va recordar la seua fita en el Campionat del Món en Itàlia, i va deixar clar que “l’esport ara és la meua vida” i que tots els seus esforços van dirigits a la seua carrera esportiva com a professional.\nMés en esta categoria: « L’Ajuntament de Picassent manté els terminis de pagament de l’IBI que modificà en 2020\tPicassent presenta l'oferta de les escoles d'estiu municipals per al mes de juliol »


La Seu ofereix 24 activitats físiques per celebrar esportivament la Festa Major – FÒRUM.ad\nLa Seu ofereix 24 activitats físiques per celebrar esportivament la Festa Major\nel: 21/08/12 15:44\nAquest migdia el regidor d’Esports de l’Ajuntament de la Seu d’Urgell, Lluís Biosca, i el director de l’àrea esportiva del Consistori urgellenc, David Vallvé, han presentat el programa Esport i Festa de la Festa Major 2012.\nLluís Biosca ha destacat que en l’edició d’enguany de l’Esport i Festa s’ofereix un total de 24 activitats lúdico-esportives per celebrar esportivament la festa major. D’aquestes 24, n’hi ha tres que són novetat com ‘A cavall per la Seu’, a càrrec de l’Associació Cavallista de l’Alt Urgell; l’exhibició de dansa del ventre, amb al Centre Esportiu Esquitx; i l’exhibició de teles acrobàtiques que portarà a terme la responsable de l’escola esportiva municipal d’aquesta modalitat artístico-esportiva. Cal remarcar també que l’única activitat que aquest any no s’ha mantingut ha estat la matinal esportiva que es realitzava el dimarts, darrer dia de la festa major, pel fet que enguany s’ha reduït aquesta jornada.\nEl regidor d’Esports de l’Ajuntament urgellenc també ha volgut subratllar “com a cada Festa Major, l’àmplia oferta d’activitats esportives que presenta Esport i Festa es porta a terme gràcies al suport dels clubs esportius de la Seu, els espónsors i voluntaris, així com tot el personal de l’Ajuntament a l’hora d’organitzar aquesta programació lúdico-esportiva”.\nPer la seva part, David Vallvé ha assenyalat “l’alta participació que gaudeixen totes i cadascuna de les activitats programades per celebrar la festa major sense deixar de fer esport”. En aquest sentit, el director d’Esports de l’Ajuntament de la Seu ha remarcat que en l’edició passada es van superar les més de 1.000 persones que van prendre part o van gaudir com a espectadors d’alguna d’aquestes propostes esportives.\nEntre el divendres 24 al dilluns 27 d’agost, els urgellencs i urgellenques de diferents edats podran prendre part d’activitats esportives com bàsquet 3c3, marxa nòrdica, torneig de futbol set, torneig de tennis 7, torneig de pàdel, torneig de golf, bateig de submarinisme, cursa de roll ski, cursa d’orientació i cursa d’orientació BTT per parelles, concurs social de petanca, campionat d’escacs, exhibició de taekwondo i de karate, gimcana de colles, pedalada popular, festa aquàtica, cursa de 10 quilòmetres i iniciació al kàrting.\nA més a més, diumenge 26 d’agost tindrà lloc a les sis de la tarda, al camp de futbol municipal, la presentació oficial de la nova temporada de La Seu Futbol Club que s’enfrontarà a l’Organyà. Una hora abans, al poliesportiu municipal, també es disputarà un partit de futbol sala amb el CF Sala la Seu.\nEntrada Anterior: The Tinas amb Tina Turner Tribute a les Nits d’Estiu d’Encamp aquest dijous\nEntrada següent: El PS demana informació a Govern dels treballs de Monitor Group


DECRET 184/1988, d'11 de juliol, sobre la composició i la constitució dels consells escolars territorials. - DOGC. Diari Oficial de la Generalitat de Catalunya - Legislació - VLEX 36226313\nLa Llei 25/1985, de 10 de desembre, dels consells escolars, estructurà uns organismes col·legiats per potenciar i fer més efectiva la participació dels sectors afectats en la programació general de l'ensenyament no universitari a Catalunya a través de la creació de tres graons o organismes de consulta i participació. Es crearen, així, el Consell Escolar de Catalunya, els consells escolars territorials i els consells escolars municipals.\nPel que fa als consells escolars territorials, i d'acord amb la disposició transitòria de la Llei 25/1985, de 10 de desembre, caldrà constituir-los provisionalment, en una primera fase, fent coincidir el seu àmbit d'actuació amb el dels serveis territorials del Departament d'Ensenyament.\nMitjançant el present Decret, dictat en desplegament de l'article 11 de la Llei esmentada, es regula la composició i la constitució dels consells escolars territorials, així com la designació dels seus membres.\nEn virtut d'això, amb l'informe del Consell Escolar de Catalunya, a proposta del Conseller d'Ensenyament i amb l'acord previ del Consell Executiu,\n1.1 Els consells escolars territorials són els organismes de consulta de participació dels sectors afectats en la programació general de l'ensenyament no universitari dins l'àmbit dels serveis territorials en què s'estructura l'Administració educativa. 1.2 Els consells escolars territorials han de promoure, dins del seu territori, la participació dels sectors afectats en la programació general de l'ensenyament, i han de ser consultats preceptivament sobre les matèries que especifica l'article 13 de la Llei 25/1985, de 10 de desembre.\n2.1 Els consells escolars territorials són integrats per:\nQuatre representants del professorat, membres de consells escolars municipals, designats per les associacions o organitzacions de professors del territori. Quatre representants dels pares dels alumnes, membres de consells escolars municipals, designats per les associacions o federacions dels pares d'alumnes. Quatre representants d'alumnes, membres de consells escolars municipals, designats per les associacions o federacions d'alumnes del territori. Dos representants del personal d'administració i serveis, membres de consells escolars municipals, designats per les associacions o les organitzacions del sector.\nUn representant designat per cada una de les organitzacions sindicals amb més representativitat del territori, dins el món de l'educació.\nDECRET 164/2013, de 14 de maig, de modificació del Decret 170/2012, de 27 de desembre, pel qual s'estableixen els criteris d'aplicació de la pròrroga d...\nReal Decreto 821/1991, de 17 de mayo, por el que se desarrolla el artículo 137 del Texto Refundido de la Ley de Sociedades Anónimas, en materia de nombramiento de miembros del Consejo de Administración por el sistema proporcional.


per Xavi Fernández de Castro 13 d’abril de 2019 16:00\nUna cinquantena de veïns del Baix Guinardó s'han concentrat aquest matí a la ronda Guinardó per protestar contra el nou autobús llançadora que connecta la plaça Alfons X i el Park Güell i que es va estrenar l'1 d'abril. Reclamen a l'Ajuntament que descongestioni el carrer Praga, que és el via d'accés dels autocars i autobusos que porten als turistes cap al Park Güell. També demanen que es recuperi la línia 92 de bus, que connectava el Baix Guinardó amb Gràcia Nova, la Salut i Can Baró.\nL'Associació de Veïns del Baix Guinardó fa mesos que reclama mesures per reduir el trànsit de vehicles pesants al carrer Praga. El districte d'Horta Guinardó reconeix que amb l'entrada en servei del bus llançadora a l'estiu hi passaran 20 autobusos per hora, als quals s'hi ha de sumar una cinquantena d'autocars diaris, molts dels quals passen dues vegades, una per deixar els turistes i l'altra per recollir-los.\nMés info: Els autocars turístics del Park Güell esgoten la paciència dels veïns\nPerò fa uns mesos la situació era encara pitjor i el districte va decidir prendre mesures. A l'octubre de l'any passat es van eliminar les parades de bus més properes al parc –del 24 i del 92– per descongestionar les rutes i al gener es va modificar el recorregut de dos busos turístics –el de TMB i el del Grup Julià– "per alleujar l'impacte dels vehicles", segons van explicar recentment a aquest diari fonts del districte.\nEls veïns proposen que la parada del bus llançadora s'ubiqui al costat de l'Hospital de Sant Pau per aprofitar l'atractiu turístic del recinte modernista i evitar molèsties en una zona menys residencial. També demanen que es modifiqui el recorregut per fer-lo passar pel carrer Cartagena, una mesura que el districte ha descartat perquè és un carrer que ja absorbeix el pas dels dos busos turístics que abans pujaven pel carrer Praga i no volen traslladar el problema d'un carrer a un altre.